钦定古今图书集成/明伦汇编/官常典/第706卷 > 先轸
## 钦定古今图书集成/明伦汇编/官常典/第706卷 > 先轸

按《左传》，僖公三十三年：夏四月辛巳，败秦师于殽，获
百里孟明视、西乞术、白乙丙以归，遂墨以葬文公。晋
于是始墨文嬴请三帅曰：“彼实构吾二君，寡君若得
而食之，不厌，君何辱讨焉？使归就戮于秦，以逞寡君
之志，若何？”公许之。先轸朝，问秦囚。公曰：“‘夫人请之，吾
舍之矣’。先轸怒曰：‘武夫力而拘诸原，妇人暂而免诸
国，堕军实而长寇仇，亡无日矣’。”不顾而唾。狄伐晋，
及箕。八月戊子，晋侯败狄于箕。郤缺获白狄子先轸，
曰：“匹夫逞志于君而无讨，敢不自讨乎？”免胄入狄师，
死焉。狄人归其元，面如生。